stanford-oval/wikipedia huggingface dataset:
אולריך וגנר
ביוגרפיה

וגנר נולד בייטרבוג שבברנדנבורג ב-22 באוגוסט 1929. בגיל 15 הוא גויס בכפייה ללופטוואפה ושירת בו בימיה האחרונים של מלחמת העולם השנייה. עם סיום המלחמה נכלא במחנה שבויים אמריקני, ושוחרר כעבור זמן קצר. לאחר המלחמה הפכה ברנדנבורג, מדינתו של וגנר, לחלק מגרמניה המזרחית הקומוניסטית. בתחילת שנות ה-50, וגנר נעצר ונכלא לשנה בעוון הפצה של עלונים נגד המשטר. ב-1952 הוא נמלט לגרמניה המערבית והתגייס לבונדסוור.
ב-1972 וגנר שימש כמשקיף מטעם שר הפנים הנס-דיטריך גנשר במהלך הניסיון הכושל לחילוץ בני הערובה הישראליים שנחטפו במינכן. בעקבות האירוע, הוטל על וגנר להיות חלק מצוות מיוחד שיקים יחידה חדשה ללוחמה בטרור. כמודל להקמת היחידה שימשו שירות האוויר המיוחד של בריטניה וסיירת מטכ"ל הישראלית. אי לכך, וגנר נשלח לשרת במשך תקופה בשתי היחידות. לטענתו, הוא אף לחם יחד עם סיירת מטכ"ל במבצע אנטבה.
ב-1973 הוקמה יחידת משמר הגבול מס' 9 של המשטרה הפדרלית של גרמניה (GSG-9). ב-1977 הוצבה היחידה למבחן בעקבות חטיפת טיסה 181 של לופטהאנזה. החוטפים הטיסו את המטוס למוגדישו שבסומליה ודרשו מממשלת גרמניה לשחרר את חברי סיעת הצבא האדום הכלואים. בלילה שבין 17 ל-18 באוקטובר פשטו חיילי היחידה בפיקודו של וגנר על המטוס החטוף והצליחו לשחרר את בני הערובה. על פעולה זו, זכה וגנר בצלב ההצטיינות הפדרלי בדרגת מפקד.
ב-1979 עזב וגנר את GSG-9. מאז, הוא נשלח מספר פעמים למדינות זרות במטרה לסייע בהקמת יחידות ללוחמה בטרור. ב-1988 הוא עזב את הצבא בדרגת בריגדה גנרל.
הוא נפטר בווינדהאגן ב-28 בדצמבר 2017.
הערות שוליים

↑  Ulrich Wegener: the hero of Mogadishu hijacking dies
↑  "BAD KLEINEN: "Terrorist starb, na und?" - FOCUS Online"
↑  "Ulrich Wegener, German Commando Who Ended 1977 Hijacking, Is Dead".
| --- | --- |
בקרת זהויות :  NLI: 987007404925405171  GND: 129033413  ISNI: 0000 0000 5417 8673  LCCN: no2007098894  NTA: 303824964  VIAF: 13377210   WorldCat (עם VIAF): 13377210
אגם קרוק (אנטארקטיקה)

ערך זה עוסק באגם באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 סוג:  אגם 
 מידות
 אורך:  6 קילומטר
 מידע נוסף
 קואורדינטות:  68°37′00″S 78°24′00″E﻿ / ﻿68.6167°S 78.4°E﻿ / -68.6167; 78.4
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאגם קרוק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאגם קרוק
 
אגם קרוק (באנגלית: Krok Lake) הוא אגם קרחוני בדרום מזרח גבעות וסטפולד, בארץ הנסיכה אליזבת שבאנטארקטיקה.
אורכו של האגם 6 קילומטרים.
האגם ארוך, צר ומתפתל בין הגבעות.
היסטוריה > גילוי האגם

האגם מופה חלקית על ידי קרטוגרפים נורווגים בהתבסס על תצלומי אוויר שצולמו על ידי משלחת לארס כריסטנסן (בעונת המחקר 1937–1936).
האגם ממופה בשלמותו על ידי משלחת המחקר האנטארקטית הלאומית של אוסטרליה, בהתבסס על תצלומי אוויר שצולמו בעונת המחקר 1958–1957.
היסטוריה > מקור השם

שמו של האגם (בנורווגית: "Krokvatnet"  - האגם המתפתל) ניתן לו על ידי הקרטוגרפים הנורווגים שמיפו אותו, בשל צורתו המפותלת.
אדוארד באלפין

| --- | --- |

אדוארד באלפין 1918 (ציור של ג'יימס מקביי)
 לידה:  6 בנובמבר 1862 דבלין, אירלנד, הממלכה המאוחדת הממלכה המאוחדת
 פטירה:  20 באוגוסט 1939 (בגיל 76) בורנמות', מחוז דורסט, אנגליה, הממלכה המאוחדת הממלכה המאוחדת
 מדינה:  הממלכה המאוחדת 
 השכלה:  קולג' סטוניהרסט  טריניטי קולג' 
 השתייכות:  הצבא הבריטי צבא בריטניה
 תקופת הפעילות:  1884–1926 (כ־42 שנים)
 דרגה:  גנרל
 תפקידים בשירות
 ראש מטה הבריגדה ה-9 (1899–1901) שליש הקורפוס ה-1 (1902-1904) שליש מושבת הכף (1906-1910) מפקד בריגדת אסקס (1910-1913) מפקד הבריגדה ה-2 (1913-1914) מפקד הדיוויזיה ה-28 (1914-1915) מפקד הדיוויזיה ה-60 (1916-1917) מפקד הקורפוס ה-21 (1917-1918)
 פעולות ומבצעים
 מלחמת הבורים מלחמת העולם הראשונה החזית המערבית המערכה על סיני וארץ ישראל
 עיטורים
 המסדר הוויקטוריאני המלכותי (1920) מסדר האמבט מסדר הקבר הקדוש של ירושלים
 
הפיקוד הבריטי על הר הזיתים עם סיום כיבוש יריחו. מפקד הפעולה, פיליפ צ'טווד עומד מימין ומסביר על מהלכי הקרב. לידו עומדים הנרי שובל, מפקד הקורפוס ה-21 אדוארד באלפין ומפקד הדיוויזיה ה-60 שי. משמאל עומד אדמונד אלנבי
גנרל סר אדוארד סטניסלאוס באלפין (באנגלית: Sir Edward Stanislaus Bulfin;‏ 6 בנובמבר 1862 - 20 באוגוסט 1939) היה קצין בכיר בצבא בריטניה. השתתף במלחמת הבורים ובמלחמת העולם הראשונה במהלכה לחם, כמפקד דיוויזיה, בחזית המערבית וכמפקד הקורפוס ה-21 במערכה על סיני וארץ ישראל.
נעוריו

באלפין נולד ב-1862 בפרבר של דבלין (אירלנד) בשם ראספרנהאם והיה הילד השני (מתוך 8 ילדים) של פטריק באלפין (ששימש בתפקיד ראש העיר דבלין) וטרזה קלייר (לבית קרול). למד בקולג' הקתולי "סטוניהרסט" שבלנקשייר, אנגליה. בהמשך למד בבית ספר קתולי ציבורי "קינגסטון" ותקופה מסוימת למד בטריניטי קולג' שבדבלין. באלפין לא הוציא תעודת בגרות לאחר שהחליט לפנות לקריירה צבאית.
השירות הצבאי > השנים הראשונות

באלפין הצטרף למיליציה וב-1884 הצטרף לרגימנט הרגלים של יורקשייר (Yorkshire Regiment) הידוע גם בשמו Green Howards. ובהמשך שירת ברגימנט הקלעים של אירלנד (Royal Irish Fusiliers). ב-31 בדצמבר 1889 נשלח לשרת בהודו ושירת תקופה בבורמה. ב-30 בינואר 1895 הועלה לדרגת קפטן. ב-1898, לאחר חזרתו לאנגליה, מונה באלפין לשליש הצבאי של חיל המצב בדובר.
השירות הצבאי > השירות בדרום אפריקה - מלחמות הבורים

בנובמבר 1898 מונה באלפין למזכירו הצבאי של לוטננט גנרל ויליאם באטלר (William Butler) ויצא איתו לשירות בדרום אפריקה. ב-1899, עם תחילת מלחמת הבורים מונה לראש מטה של הבריגדה ה-9 והשתתף במספר קרבות. ב-1900 קודם, זמנית, לדרגת מייג'ור אולם ב-12 בדצמבר 1901 הוחזר לשרת ברגימנט שלו בדרגת קפטן. באלפין המשיך לשרת בדרום אפריקה עד חזרתו לאנגליה ביוני 1902 לאחר סיום המלחמה.
השירות הצבאי > בין המלחמות

עם חזרתו קודם באלפין לדרגת לוטננט קולונל כהערכה לשירותו בדרום אפריקה. ב-1902 מונה שליש בקורפוס ה-1 של צבא בריטניה. באלפין מילא תפקיד זה עד 1904. ב-1906 חזר לדרום אפריקה שם מונה לשליש ומפקד האספקה של הצבא הבריטי במושבת הכף. ב-1910 חזר באלפין לאנגליה, הועלה לדרגת קולונל ומונה למפקד בריגדת אסקס. ב-1913 מונה למפקד בריגדת הרגלים ה-2.
השירות הצבאי > מלחמת העולם הראשונה - החזית המערבית

עם פרוץ מלחמת העולם הראשונה יצא באלפין בראש הבריגדה ה-2 לחזית המערבית במלחמת העולם הראשונה כחלק מחיל המשלוח הבריטי. במהלך קרב איפר הראשון הצליח לארגן כח של 6 בטליונים (נקרא גם "כח באלפין") ובעזרתו בלם את התקדמות הצבא הגרמני. פעולה זו הביאה לו את הערכת מפקד הקורפוס ה-1 פילדמרשל דאגלס הייג ושל מפקד חייל המשלוח הבריטי פילדמרשל ג'ון פרנץ'. בדצמבר 1914 מונה למפקד דיוויזיית הרגלים ה-28 ואיתה השתתף בקרב איפר השני שהתחולל באפריל-מאי 1915. במהלך הקרב סבלה הדיוויזיה מנפגעים רבים (חלקם מנשק כימי בו השתמשו הגרמנים לראשונה). בספטמבר ואוקטובר 1915 השתתף באלפין יחד עם הבריגדה ה-2 בקרב לוס (שהיה חלק מקרב ארטואה השלישי). באוקטובר 1915 חלה באלפין ונשלח לאנגליה להחלמה שנמשכה עד אמצע 1916. בתקופה זו נשלחה הבריגדה ה-2 לחזית הבלקן וכשחזר לחזית ביוני 1916 מונה למפקד דיוויזיית הרגלים ה-60 (הלונדונית) איתה השתתף מיולי עד נובמבר 1916 בקרב על הסום.
השירות הצבאי > מלחמת העולם הראשונה - חזית סיני וארץ ישראל

בדצמבר 1916 הועברה הדיוויזיה ה-60 ובאלפין בראשה לחזית הבלקן ולאחר כ-6 חודשים (ביוני 1917) הועברה הדיוויזיה לחזית סיני וארץ ישראל והפכה לחלק מחיל המשלוח המצרי. תגבור זה התחולל לאחר קרב עזה השני. לאחר הגיעו מינה אותו אדמונד אלנבי למפקד הקורפוס ה-21. בתפקידו זה הוביל את יחידות הקורפוס לקרבות הבאים:
קרב עזה השלישי (26 באוקטובר - 8 נובמבר 1917).
קרב גבעות מע'אר (13 בנובמבר - 14 בנובמבר 1917)
כיבוש ירושלים (19 בנובמבר - 8 בדצמבר 1917)
קרב צליחת מעברות הירקון השני (20 בדצמבר - 21 בדצמבר 1917)
המערכה על מגידו (19 בספטמבר - 25 בספטמבר 1918) שם תפקיד הקורפוס היה לפרוץ את הדרך, במישור החוף, לדיוויזיות הפרשים של קורפוס המדבר הרכוב, בדרכן לאגף את הטורקים מצפון.
כיבוש חלב (25 באוקטובר 1918) שם סייעו כוחות הקורפוס למאמץ העיקרי של קורפוס המדבר הרכוב.
השירות הצבאי > לאחר מלחמת העולם הראשונה

לאחר סיום המלחמה המשיך באלפין לשרת במצרים והיה שותף בהסדרת המרד המצרי ב-1919. החל מ-1920 מילא שורה של תפקידי מטה בפיקוד הצבא האנגלי וב-1925 קודם לדרגת גנרל. באלפין פרש מהצבא ב-1926.
אותות, תארים וציונים לשבח

אביר מפקד במסדר האמבט (KCB - Knight Companion of the Order of the Bath)
מפקד במסדר הוויקטוריאני המלכותי (Royal Victorian Order)
מפקד במסדר הקבר הקדוש בירושלים
משפחתו

באלפין נישא ב-1898 למרי פרנסיס לבית לונרגן (Mary Frances Lonergan) ולזוג נולדו 2 ילדים. נפטר ב-1939 בביתו בבורנמות' שבמחוז דורסט באנגליה. בנו, קפטן אדוארד פרנסיס ג'וזף באלפין, נפטר בתקופת מאורעות תרפ"ט ב-1929 בזמן שירותו הצבאי בפלשתינה והובא לקבורה בחיפה.
לקריאה נוספת

ג'ון פאוול (John Powell), עמוד העוצמה של הייג: גנרל סֵר אדוארד באלפין - הגנרל הנשכח של אירלנד (Haig's Tower of Strength: General Sir Edward Bulfin – Ireland's Forgotten General), הוצאת "פן & סוורד" (Pen and Sword), 30 נובמבר 2018
פילדמרשל ארצ'יבלד פרסיוול ויוול, מסעי המלחמה בארץ ישראל (תרגום: עמיהוד ארבל), הוצאת מערכות, 1951; הדפסה חוזרת בהוצאת אריאל, 2007
אוונה לינץ'

| --- | --- |

אוונה לינץ', 2018
 לידה:  16 באוגוסט 1991 (בת 33) טרמונפקין, מחוז לאות', אירלנד 
 שם לידה:  Evanna Patricia Lynch 
 מדינה:  אירלנד 
 תקופת הפעילות:  מ-2007
 מקום לימודים:  Our Lady's College, Greenhills  Institute of Education  Centre for the Talented Youth of Ireland  Johns Hopkins Center for Talented Youth 
 בן או בת זוג:  Robbie Jarvis (2013–2016)  Andel (נובמבר 2016–נובמבר 2017) 
 https://www.evannalynch.com/
 פרופיל ב-IMDb
 
אוונה פטרישה לינץ' (באנגלית: Evanna Patricia Lynch; נולדה ב-16 באוגוסט 1991) היא שחקנית אירית שהתפרסמה בתור לונה לאבגוד בארבעה מסרטי "הארי פוטר".
ביוגרפיה

לינץ' נולדה בכפר טרמונפקין שבמחוז לאות', אירלנד. בתם של מרגורייט ודונאל לינץ.
ללינץ' שתי אחיות ואח אחד.
בתור ילדה קראה לינץ' את סדרת ספרי "הארי פוטר", הייתה למעריצה אדוקה של הספרים ואף שלחה מספר מכתבים לסופרת ג'יי קיי רולינג.
סבלה בילדותה במשך כשנתיים מאנורקסיה וקיבלה מכתבי עידוד מרולינג שעודדה אותה באותה תקופה קשה שחוותה, ואף הזמינה אותה להיבחן לתפקיד לונה כשתבריא.[דרוש מקור: דרוש מקור]
למדה במוסדות ציבוריים בכפר בו גדלה ובבית הספר הקתולי לבנות "מכללת הגברת שלנו", בה שימש אביה כסגן מנהל.
למדה בבית ספר קיץ המרכזי למחוננים שבחסות "אוניברסיטת דבלין סיטי", לינץ' נאלצה להחסיר שעות רבות לצורך צילומיה לסרטי הארי פוטר.
קריירה

בשנת 2006 ניגשה לינץ' להיבחן לתפקיד תלמידת רייבנקלו לונה לאבגוד בסרט "הארי פוטר ומסדר עוף החול", לינץ' כשהייתה בת 14 נבחנה לתפקיד מול 15,000 מתמודדות.
המפיקים של הסרט התרשמו מלינץ' וליהקו אותה לסרט בטענה ש"רוב הבנות שנבחנו יכולות לגלם את לונה, אך לינץ' היא לונה בעצמה".
ללינץ' לא היה כל ניסיון משחק ממשי לפני ששיחקה בסרט, מלבד מחזות בית ספר בהם השתתפה. לינץ' הייתה שותפה באחד מהמופעים של סטארקיד הפקות, גם כן בתור לונה לאבגוד ב"מחזמר מאוד פוטרי: סיום שנה".
הסרט זכה להצלחה הן מבחינת ההכנסות והן מבחינת ביקורות המבקרים על שחקני המשנה, לינץ' עצמה זכתה בעיקר לביקורות חיוביות על תפקידה בכך שהצליחה ליצור דמות חיובית יותר מאשר מתוארת בספר.
ב-2009 הועמדה למספר פרסים והוכתרה על ידי מבקרי קולנוע בריטיים לשחקנית האירית הטובה של השנה על הופעתה בסרט "הארי פוטר והנסיך חצוי-הדם".
ב-2010 חזרה לגלם את הדמות בפעם השלישית בסרט "הארי פוטר ואוצרות המוות חלק 1" וב-2011 הופיעה בדמותה של לונה לאבגוד בפעם האחרונה בסרט השמיני והרווחי בסדרה "הארי פוטר ואוצרות המוות חלק 2", שגרף למעלה ממיליארד דולרים ברחבי העולם.
לינץ' גם תרמה את קולה למשחקי הארי פוטר.
פעילות למען זכויות בעלי חיים

לינץ' הפכה לצמחונית בגיל 11, ומשנת 2015 היא טבעונית מטעמים אידאולוגיים. השתתפה בפעילויות רבות למען זכויות בעלי חיים, בהן אירועים ועצומות נגד משלוחים חיים, פעילויות להצלת פילים באסיה, וקריינות בסרט iAnimal על תעשיית החלב.
בשנת 2018 ייסדה יחד עם דניאלה מונה חברת קוסמטיקה המייצרת מוצרי קוסמטיקה ללא אכזריות.
משנת 2022 מגישה לינץ' פודקאסט בשם "Just Beings" יחד עם מלאני ג'וי, העוסק בהיבטים פסיכולוגיים של הרגלים מזיקים ואי-צדק. על פי ג'וי, מטרת הפודקאסט היא "שינוי צורת החשיבה שלנו כדי ליצור עולם טוב יותר עבור בני האדם, בעלי החיים וכדור הארץ – ובו בזמן לשפר את חיינו האישיים ומערכות היחסים שלנו."
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | הארי פוטר ומסדר עוף החול | לונה לאבגוד |  |
| 2009 | הארי פוטר והנסיך חצוי-הדם | לונה לאבגוד |  |
| 2010 | הארי פוטר ואוצרות המוות - חלק 1 | לונה לאבגוד |  |
| 2011 | הארי פוטר ואוצרות המוות - חלק 2 | לונה לאבגוד |  |
| 2013 | החבר הטוב ביותר | מקנזי פרייס |  |
| 2015 | Addiction: A 60's Love Story | תרזה בורנשטיין |  |
| 2015 | My Name Is Emily | אמילי |  |
| 2019 | Madness in the Method | אבי פוקס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | סינבד | אלהנה | פרק: "Land of the Dead" |
| 2013 | Apex | ריגן | פרק: "Pilot" |
| 2015 | Danny and the Human Zoo | בריג'יט ריירדן | סרט טלוויזיה של BBC One |
| 2018 | רוקדים עם כוכבים | מתמודדת | עונה 27; מקום שלישי |
| 2019 | Middle School Moguls | לאנצ'בוקס | דיבוב; פרק: "The Making of a Mogul" |
| 2020 | עלייתם של צבי הנינג'ה | גאנטרי | דיבוב; פרק: "Donnie vs. Witch Town" |
| 2021 | עדות אילמת | פייסלי רוברטסון | 2 פרקים |
| 2022 | הארי פוטר: בחזרה להוגוורטס | עצמה | ספיישל טלוויזיוני של HBO Max |
הערות שוליים

↑  Evanna Lynch Launches New Podcast with Dr. Melanie Joy, MuggleNet, ‏26 באוגוסט 2022 (באנגלית).
| --- | --- |
בקרת זהויות :  BIBSYS: 1642068490427  BNE: XX5641685  ISNI: 0000 0003 6171 4755  LCCN: no2011194093  MusicBrainz: 4314fa64-2047-4590-a402-c590a7652487  NLK: KAC2020R0388  VIAF: 221002227   WorldCat (עם VIAF): 221002227
אגם ראדוק

| --- | --- |
אין תמונה חופשית
 מידע כללי
 סוג:  אגם 
 מידות
 שטח:  21 קילומטר רבוע
 אורך:  6.5 קילומטר
 רוחב ממוצע:  2.2 ק"מ 
 מידע נוסף
 קואורדינטות:  70°52′00″S 68°00′00″E﻿ / ﻿70.866666666667°S 68°E﻿ / -70.866666666667; 68
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאגם ראדוק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאגם ראדוק
 
אגם ראדוק (באנגלית: Radok Lake) הוא אגם מי קרחונים נמסים, במזרח רכס אראמיס, בהרי הנסיך צ'ארלס, שבאנטארקטיקה.
האגם ממוקם 4.8 קילומטרים מדרום-מערב לאגם ביוור; ו-24 קילומטרים מדרום-מזרח לרכס אראמיס שבהרי הנסיך צ'ארלס.
אורכו של האגם 6.5 קילומטרים; והוא יוצא דופן בכך שלשון של קרחון חודרת לאגם (וצפה עליו) - האגם הוא אגם מים המתוקים היחיד שעליו צפה לשון קרחון.
עומקו של האגם 362 מטרים, והוא האגם העמוק ביבשת אנטארקטיקה; האגם הוא אגם איזוטרמי ואינו מרובד.
האגם מנוקז על ידי ערוץ פאגודרומה ומימיו נשפכים לאגם ביוור.
היסטוריה > גילוי האגם

האגם מופה על ידי משלחת החקר האנטארקטית הלאומית של אוסטרליה בהתבסס על תצלומי אוויר שצולמו על ידי חיל האוויר המלכותי האוסטרלי בשנת 1956.
היסטוריה > מקור השם

האגם נקרא על שמו של אווה ראדוק (Uwe Radok), ראש מחלקת המטאורולוגיה באוניברסיטת מלבורן, אשר סייע לתוכנית חקר הקרחונים של משלחת החקר האנטארקטית הלאומית של אוסטרליה.
לקריאה נוספת

• Bernd Wagner, Holger Cremer, , In: Fütterer D.K., Damaske D., Kleinschmidt G., Miller H., Tessensohn F. (eds) Antarctica PP 447-454. Springer, Berlin, Heidelberg, https://doi.org/10.1007/3-540-32934-X_57
• McKelvey, B., & Stephenson, N. , Antarctic Science, 2(1), 53-66. https://doi.org/10.1017/S0954102090000062
• Wand U, Hermichen WD, Brüggemann E, Zierath R, Klokov VD. , Isotopes Environ Health Stud. 2011 Dec;47(4):407-14. https://doi.org/10.1080/10256016.2011.630465. Epub 2011 Nov 17.
• K.R. Walker and A. Mond, , RECORD 1911/108
הערות שוליים

↑  מידע גאוגרפי
1 2 3 4 5 6 7 8 9 10  מידע גאוגרפי והיסטורי
1 2 3  ראו ב"לקריאה נוספת" ב-Stable isotope and hydrogeochemical studies of Beaver Lake and Radok Lake, MacRobertson Land, East Antarctica
| רכס אתוס |
| --- | --- | --- |
| קרחונים | סקילה |  |
| רכסים | ליאה • קוטרר |  |
| הרים | בול • גידינגס • מקנזי • פיטר |  |
| נונאטאקים | דוסון • האנט |  |
| רכס פורתוס |
| --- | --- | --- |
| קרחונים | כריבדיס • סקילה |  |
| רכסים | האלקומב • מרטין • קורי |  |
| הרים | גאסטון • גבאן • גרדנר • טאר • פולארד • קנהאם • קאצ'ליף • קירקבי • קרוהן • קרייטון |  |
| אתרים אחרים בהרי הנסיך צ'ארלס |
| --- | --- | --- |
| רכסים נוספים | אליסון • סאקסטון |  |
| הרים | בראון-קופר • פורקסט • קרטר |  |
| עמקים ומישורים | מדרון בנט |  |
| נונאטאקים | ארמוניני |  |
| מפרצים | ביינמדארט |  |
אוסף פגי גוגנהיים

| --- | --- |

מבט על המוזיאון מהתעלה הגדולה
 מידע כללי
 סוג:  אמנות מודרנית
 על שם:  פגי גוגנהיים 
 כתובת:  דורסודורו 
 מיקום:  ונציה 
 מדינה:  איטליה 
 מייסדים:  פגי גוגנהיים 
 מבקרים בשנה:  92,922 (נכון ל־2020)
 הקמה ובנייה
 תקופת הבנייה:  ?–1980
 תאריך פתיחה רשמי:  1980 
 אדריכל:  Lorenzo Boschetti 
 מידות
 שטח:  2,200 מ"ר (נכון ל־2018) 
 קואורדינטות:  45°25′51″N 12°19′54″E﻿ / ﻿45.43083°N 12.33154°E﻿ / 45.43083; 12.33154
 www.guggenheim-venice.it
  (למפת ונציה מוגדלת) אוסף פגי גוגנהיים(למפת ונציה רגילה) אוסף פגי גוגנהיים
 
אוסף פגי גוגנהיים (באנגלית: Peggy Guggenheim Collection) הוא מוזיאון הממוקם על הגדה הדרומית של התעלה הגדולה ברובע דורסודורו של העיר ונציה שבאיטליה. המוזיאון הוא אחד מהמוזיאונים המנוהלים על ידי קרן סולומון ר' גוגנהיים.
אוספי המוזיאון

במוזיאון מוצגים אוספיה של פגי גוגנהיים, רעייתו של האמן מקס ארנסט ואחייניתו של סולומון ר. גוגנהיים.
האוסף כולל יצירות מרכזיות בסיגנונות מודרניים (קוביזם, סוריאליזם ואימפרסיוניזם מופשט), וכן אוסף של יצירות פוטוריסטיות איטלקיות. בין היתר, האוסף כולל יצירות מעשה ידי פבלו פיקאסו, סלבדור דאלי, רנה מגריט, קונסטנטין ברנקושי, מארק שאגאל וג'קסון פולוק.
כמו כן מוצגים במוזיאון יצירותיה של פגין וייל, בתה של פגי גוגנהיים.
בחצר המוזיאון - גן פסלים ובו מוצגים פסלים מודרניים רבים, בהם "מלאך העיר" מעשה ידי מארינו מריני.
מבנה המוזיאון

האוסף מוצג בפאלאצו ונייר דיי ליאוני - מבנה מהמאה ה-18 על גדת התעלה הגדולה אשר בנייתו לא הושלמה (נבנתה רק הקומה הראשונה של המבנה).
אוסטרליה 108

| --- | --- |

 מידע כללי
 סוג:  בניין 
 מיקום:  מלבורן 
 מדינה:  אוסטרליה 
 הקמה ובנייה
 סגנון אדריכלי:  אדריכלות מודרנית 
 מידות
 גובה:  316.7 מ' 
 קומות:  100 
 קואורדינטות:  37°49′24″S 144°57′50″E﻿ / ﻿37.8233°S 144.9639°E﻿ / -37.8233; 144.9639﻿ (Australia 108 (under construction))
 http://www.australia108.com.au
 he
 
אוסטרליה 108 (באנגלית: Australia 108; בעבר נקרא שדרת סאות'בנק 70, באנגלית: 70 Southbank Boulevard) הוא גורד שחקים המיועד למגורים ברובע סאות'בנק של מלבורן, ויקטוריה, אוסטרליה. לאחר השלמת השלד בנובמבר 2019 היה לבניין הגבוה באוסטרליה לפי גובה הגג, בעוקפו את מגדל יוריקה, והבניין השני בגובהו באוסטרליה לפי מדד גובה מלא, אחרי מגדל Q1. אחרי שיושלם, הבניין יהיה בגובה 317 מטרים, עם 1,105 דירות מגורים, על פני 100 קומות.
הבניין הוא היחיד בחצי הכדור הדרומי עם 100 קומות. הבנייה הסתיימה בשנת 2020.
הערות שוליים

↑  Team - Australia 108 - The highest residences in the Southern Hemisphere, www.australia108.com.au
↑  Taylor, Alastair. (24 June 2014). "Australia 108, 452 Elizabeth Street and 84-90 Queensbridge Street gain Ministerial approval" (אורכב 05.07.2014 בארכיון Wayback Machine). UrbanMelbourne. Retrieved 25 May 2015
↑  Masanauskas, John. (29 April 2014). "Southbank tower’s level lopped due to air safety regulations". Herald Sun. Retrieved 25 May 2015
אוסטרליה באולימפיאדת אתונה (1896)

אוסטרליה השתתפה באולימפיאדת אתונה (1896), בין 6 ל-15 באפריל 1896. ספורטאי אחד מוויקטוריה, מושבה בריטית שלימים תהווה חלק מאוסטרליה, התחרה באותם המשחקים. אדווין פלאק נולד אומנם באנגליה והתגורר בלונדון בשנת 1896, אך את מרבית שנות חייו בילה באוסטרליה ולכן נחשב לספורטאי אוסטרלי על ידי הוועד האולימפי הבין-לאומי.
היוניון ג'ק שימש כדגל המושבות האוסטרליות באולימפיאדת אתונה, כמו גם של הממלכה המאוחדת של בריטניה הגדולה ואירלנד.
בסיום האולימפיאדה דורגה אוסטרליה במקום השמיני בטבלת המדליות עם סך של 2 מדליות (2 מדליות זהב).
פלאק זכה גם במדליית ארד בטניס, אך הוא זכה בה בעת שהתחרה עבור נבחרת מעורבת, ולכן היא לא נספרת עבור אוסטרליה.
מדליות

| מדליה | שם | ענף | תחרות | תאריך |
| --- | --- | --- | --- | --- |
|  | אדווין פלאק | אתלטיקה | ריצת 800 מטר | 9 באפריל |
|  | אדווין פלאק | אתלטיקה | ריצת 1500 מטר | 7 באפריל |
|  | אדווין פלאק | טניס | זוגות | 9 באפריל |
אהרון מויאל (קצין)

ערך זה עוסק בפרקליט צבאי ראשי ומנכ"ל משרד הפנים לשעבר. אם התכוונתם לאחד מאבותיו, ר' אהרן מויאל, מראשי היישוב היהודי ביפו במאה ה-19, ראו .
| --- | --- |

 לידה:  7 באוגוסט 1915 תל-אביב, האימפריה העות'מאנית 
 פטירה:  27 בספטמבר 1968 (בגיל 53) תל אביב-יפו, ישראל 
 מדינה:  ישראל 
 השכלה:  הגימנסיה העברית "הרצליה" 
 השתייכות:  הצבא הבריטי הצבא הבריטי  צבא הגנה לישראל
 דרגה:   אלוף-משנה
 תפקידים בשירות
 הפרקליט הצבאי הראשי
 פעולות ומבצעים
 מלחמת העולם השנייה   מלחמת העצמאות
 תפקידים אזרחיים
 מנכ"ל משרד הפנים
 
אהרון שמואל מויאל (7 באוגוסט 1915 – 27 בספטמבר 1968) היה הפרקליט הצבאי הראשי לצה"ל בשנים 1950–1952, ובהמשך מנכ"ל משרד הפנים.
ביוגרפיה

מויאל נולד בשנת 1915 בתל אביב. למד בגימנסיה העברית "הרצליה", ולאחר מכן נסע ללימודי משפטים באוניברסיטת לונדון. בשובו עבד כעורך דין במשרד של גיסו, עו"ד דוד גויטיין. במלחמת העולם השנייה התגייס לצבא הבריטי ושירת בו כקצין במשך 4 שנים.
ב-1948 התגייס לצה"ל, שירת כתובע ראשי בחיל האוויר וכסגן הפרקליט הראשי. השתחרר ב-1950 ועבד במשרד המשפטים. באוקטובר באותה שנה נקרא לחזור לצבא, ומונה לפרקליט הצבאי הראשי בדרגת אלוף-משנה.
היה פעיל במפלגת הציונים הכלליים, לאחר הצטרפותה לממשלת ישראל הרביעית בדצמבר 1952, השתחרר מצה"ל ומונה למנכ"ל משרד הפנים בינואר 1953. בתפקידו כמנכ"ל משרד הפנים פעל להקמת רשויות מקומיות במגזר הערבי כחלק ממהלך לביטול הממשל הצבאי על ערביי ישראל. בהמשך היה פעיל במפלגה הליברלית העצמאית וממקימי חוג ספרדים ובני עדות המזרח במפלגה. כיהן כחבר במליאת רשות השידור בשנים 1967–1968 ופעל להגביל את התערבות הממשלה בניהולה.  וחבר הוועדה לשחזור יפו העתיקה.
אחותו, אורה, נשאה לעו"ד ושופט בית המשפט העליון לשעבר, דוד גויטיין.
נפטר באופן פתאומי מהתקף לב ב-1968, בגיל 53. נקבר בבית העלמין קריית שאול.
על שמו של מויאל נקרא רחוב בשכונת צהלה בתל אביב-יפו.
הערות שוליים

↑  מצבת קברו של אהרן שמואל מואיל, באתר billiongraves.
↑  ישיבת הממשלה, שערים, 5 בינואר 1953
↑  מנהל משרד הפנים: אין לרשויות המקומיות רשות לחוקק חוק נגד החזיר, שערים, 5 בפברואר 1954
↑  השלטון המוניציפלי יורחב, חרות, 5 בפברואר 1954
↑  חוג ספרדים ובני עדות המזרח במפלגה הליברלית, הַבֹּקֶר, 31 במאי 1961
↑  צבי לביא, יש להגביל את התערבות הממשלה החיים הפנימיים של רשות השידור, מעריב, 20 באוגוסט 1967
↑  עו"ד אהרון מויאל, דבר, 29 בספטמבר 1968
אורטוריה

| --- | --- |

 מקורות סגנוניים:  הלחנה, מוזיקת תיאטרון 
 מוצא:  איטליה 
 
אוֹרָטוֹרְיָה (Oratorio) היא יצירה גדולה למקהלה, זמרים סולנים ותזמורת. פירוש המילה: "הרצאת דברים", דרשה (אורו = מדבר). ראשית התפתחותה הייתה באיטליה. העלילה מתבססת, בדרך כלל, על תוכן דרמטי, אך בניגוד לאופרה, היא מיועדת לביצוע קונצרטנטי. האורטוריה נוצרה כמעט במקביל לאופרה ולקנטטה והיא נמצאת ביניהן. המשותף לאופרה ולאורטוריה הם אריות סולו, רצ'יטטיבים, מקהלות והרכבים ווקאליים. העלילה היא דרמטית, אך בניגוד לאופרה, האורטוריה אינה מציגה את העלילה אלא "מספרת" עליה, כמרומז משמה. באורטוריה, בניגוד לאופרה, אין תפאורות ותלבושות, ובמקרים מסוימים ישנה תפאורה מינימלית ומרומזת ותלבושות, שתפקידן למקם את המבצעים ולהשרות את רוח התקופה על הצופים. המשחק גם הוא מינימלי ומרומז בלבד, בין הסולנים בלבד, והמקהלה ניצבת מאחור ואינה לוקחת חלק בעלילה פרט לשירה.
בניגוד לאופרות, שהיו מבוססות על עלילות גיבורים, מיתוסים שונים, ענייני אהבים, תככים ומאבקי כוח, האורטוריות המוקדמות התבססו על סיפורים מהתנ"ך ומהברית החדשה. עלילותיהן של האורטוריות נכתבו כך שיתאימו לביצוע כנסייתי בחגים הנוצריים.
אורטריות קתוליות

אורטוריה לחג מולד.
אורטוריה לחג הפסחא.
אורטוריות passion על חייו של ישו.
המקור של הז'אנר נמצא ב"דרמה הליטורגית", שמטרתה הייתה להסביר לקהל את התוכן הדתי ואת הטקסט הלטיני (מכיוון שרוב המתפללים לא הבינו את השפה ורבים מהם לא ידעו קרוא וכתוב).